**(ร่าง)**

**การฝึกซ้อมแผนป้องกันและระงับอัคคีภัยในอาคาร**

**โรงพยาบาลกำแพงเพชร ประจำปี พ.ศ. 2562**

⦿ จากเหตุการณ์สมมุติในปี 2562 เหตุเกิดขึ้นที่โรงพยาบาลกำแพงเพชร ซึ่งเป็นโรงพยาบาลทั่วไป ขนาด 410 เตียง ตั้งอยู่ในเขตอำเภอเมืองกำแพงเพชร มีเจ้าหน้าที่ปฏิบัติงาน 1,230 คน สังกัดสำนักงานปลัดกระทรวงสาธารณสุข

⦿ มีพื้นที่ 43 ไร่

⦿ มีอาคารให้บริการแก่ผู้ป่วย 10 อาคาร อาคารสนับสนุนบริการ จำนวน 13 อาคาร

อาคารที่พักอาศัย จำนวน 13 อาคาร และศูนย์สุขภาพชุมชน 1 แห่ง

⦿ สถานีดับเพลิงที่ใกล้ที่สุด อยู่ห่างจากโรงพยาบาลกำแพงเพชร ประมาณ 2 กิโลเมตร

⦿ เพื่อให้เกิดความพร้อมในระบบการป้องกันอัคคีภัยของโรงพยาบาลกำแพงเพชร

คณะกรรมการบริหารโรงพยาบาลจึงจัดให้มีการซ้อมปฏิบัติตามแผนฉุกเฉิน ประจำปี พ.ศ. 2562 ขึ้นในวันนี้ ด้วยเหตุการณ์และสถานที่สมมุติเพื่อให้เหมาะสมกับการฝึกซ้อม

⦿ โดยจะเริ่มขึ้น ณ บัดนี้ ขอให้ทุกท่านพร้อม 5 4 3 2 1 เริ่ม (ดนตรี)

ณ วันที่ 12 กันยายน 2562 เวลา 09.00 น. **น.ส.ขวัญฟ้า ศรีทับทิม (พยาบาลวิชาชีพ) ของห้องไอซียูMED** พบควันและเปลวไฟในระยะเริ่มต้นมาจากบริเวณห้องพักแพทย์ ทราบต่อมาภายหลังพบว่า มีไฟฟ้าลัดวงจรแล้วเกิดเปลวไฟลุกไหม้ มีกลุ่มควันหนาแน่นด้วยความตกใจ **น.ส.ขวัญฟ้า** ร้องเรียกให้คนช่วยด้วยเสียงอันดัง **“ไฟไหม้ ไฟไหม้ ช่วยด้วย ค่ะ ช่วยด้วย”** ขณะนั้น **นางรุ่งนภาพร สนิทมาก (พยาบาลวิชาชีพ)** ซึ่งอยู่ใกล้ที่เกิดเหตุได้ยินเสียงจึงรีบวิ่งเข้าไปหยิบถังดับเพลิงเข้าไป ระงับเหตุ ส่วน **น.ส.ขวัญฟ้า** พอตั้งสติได้ก็โทรศัพท์แจ้งไปยังกองบัญชาการแผนฉุกเฉิน **หมายเลข** **9999** ดิฉัน **น.ส.ขวัญฟ้า ศรีทับทิม** (พยาบาลวิชาชีพ) ของห้อง ICU MED อาคาร 3 ชั้น 3 ขอรายงานเหตุเพลิงไหม้ขึ้นบริเวณ...ICU MED...อาจลุกลามไปยัง และชั้น 4 ของอาคาร 3 และ ชั้น 3 ของอาคาร 1 (อุบัติเหตุและฉุกเฉิน)

**-** **เจ้าหน้าที่กองบัญชาการแผน คุณ** **วัลลภา** ทวนคำบอก “เจ้าหน้าที่ห้อง ICU MED พบเหตุเพลิงไหม้ที่บริเวณหน้าห้องพัก ICU MED ของอาคาร 3 ชั้น 3 และอาจลุกลามไปยังบริเวณอื่นๆ ของอาคาร 3 และไฟอาจลุกลามไปยังชั้น 3 ของอาคาร 1 (อาคารอุบัติเหตุและฉุกเฉิน) ซึ่งมีทางเชื่อมกัน”

**-** **เจ้าหน้าที่กองบัญชาการแผน คุณวัลลภา** จึงประกาศเสียงตามสายโดยใช้รหัสมณีแดง ที่ความหมายเฉพาะเจ้าหน้าที่ของโรงพยาบาลทันที **“โปรดทราบ โปรดทราบ ขอเชิญผู้เกี่ยวข้อง ร่วมประชุมกับคุณมณีแดงพร้อมกันเวลานี้ ที่อาคาร 3 ”** (ประกาศไม่ต่ำกว่า 6 ครั้ง ห่างกันไม่เกิน 3 วินาที) เวลา....................น.

2/ เจ้าหน้าที่ …

-2-

- **เจ้าหน้าที่ประจำแผนฉุกเฉิน คือ ERT** เมื่อได้ยินประกาศเสียงตามสายด้วยรหัส “มณีแดง” ซึ่งหมายความว่ามีเหตุเพลิงไหม้ จึงปฏิบัติตามแผนที่กำหนดไว้ ดังนี้

**1.** **ผู้บัญชาการแผนฉุกเฉิน (ผบ.แผน)**

- **ผบ.แผน...(พญ.รจนา ขอนทอง)..**ที่ปฏิบัติงานอยู่บริเวณ ชั้น 3 อาคารผู้ป่วยนอก 60 ปี รีบตรงไปยังกองบัญชาการแผนฉุกเฉิน (บก.แผน) งานประชาสัมพันธ์

- **ผู้ช่วย ผบ.แผน 2 Fire Marshal** (**คุณวัลชัย เตโชเสนีย์นนท์** หัวหน้ากลุ่มงานโครงสร้างวิศวกรรมและความปลอดภัยทางการแพทย์) รีบไปยังจุดเกิดเหตุ อาคาร 3 ชั้น 3 ห้อง ICU MED ทันที

- **ทีมดับเพลิง Fire Fighting Team** (**คุณสายัน ณ ลำปาง** หัวหน้าทีม)นำอุปกรณ์ดับเพลิงไปสมทบบริเวณเกิดเหตุ ซึ่งขณะนั้นเจ้าหน้าที่ประจำอาคาร 3 กำลังช่วยกันดับอยู่ก่อนแล้ว

- **ผู้ช่วย ผบ.แผน 1** (**คุณจริยา พันธุ์วิทยากูล**) รองผู้อำนวยการฝ่ายการพยาบาล ซึ่งปฏิบัติหน้าที่อยู่ ณ อาคารผู้ป่วยนอก 60 ปี รีบลงไปยังพื้นที่อันตราย คือ อาคาร 3 เพื่อควบคุมการปฏิบัติหน้าที่ของ**ทีมเช็คชีวิต-ติดต่อ (Evacuation & Communication)** และ**ทีมช่างฉุกเฉิน (Engineer)**

- **สั่งการให้ทีมเช็คชีวิต-ติดต่อ** เคลื่อนย้ายเจ้าหน้าที่อาคาร 3 ซึ่งอยู่ใต้ลม ถูกควันไฟรมใกล้จุดเกิดเหตุไปยังจุดปลอดภัยและสั่งพนักงานขับรถสำหรับส่งต่อผู้ป่วยถ้าจำเป็น

- **ทีมเช็คชีวิต-ติดต่อ** จากกลุ่มงาน X-Ray , LAB และ ER รีบเข้าช่วยเหลือผู้ที่ได้รับบาดเจ็บภายในตัวอาคาร 3 โดยนำบัตรเจ้าหน้าที่หย่อนลงในกล่องฉุกเฉิน (ERT Box) ก่อนเข้าพื้นที่อันตราย

- **เตรียมรายชื่อผู้ป่วยอาคาร 3** และเตรียมรายชื่อเจ้าหน้าที่ที่เข้าเวร

- **ย้ายผู้ป่วยหนัก (ICU)** ของอาคาร 3 ลงเปลรอการอพยพ หากมีการประกาศแผนฉุกเฉินจะได้เคลื่อนย้ายผู้ป่วยได้ทันที

- **เข้าไปบอกญาติผู้ป่วย** และผู้ป่วยที่ช่วยตัวเองได้ด้วยท่าทีสงบว่า **“ขณะนี้ มีเหตุการณ์ฉุกเฉินอาจจำเป็นต้องเคลื่อนย้ายผู้ป่วย ขอให้ทุกคนเตรียมพร้อมและถ้ามีความจำเป็นต้องอพยพ ขอให้ผู้ที่แข็งแรงมาช่วยกันเคลื่อนย้ายผู้ป่วยด้วย”**

- **ทีมช่างฉุกเฉิน (Engineer)** ควบคุมไฟฟ้าในบริเวณ อาคาร 3 ชั้น 3 และชั้น 4 แล้วแจ้งไปยัง ICU รวม , ห้องคลอด , OR , LAB และห้อง X-ray ว่าอาจจำเป็นต้องตัดกระแสไฟหากไฟยังไม่สงบและลุกลาม

- **คนขับรถพยาบาลเตรียมสตาร์ทเครื่อง** พยาบาล EMS. ตรวจอุปกรณ์ประจำรถ ให้พร้อม ร่วมกับเวชกิจฉุกเฉินคอยฟังประกาศต่อไป

**2. ผู้ช่วยผู้บัญชาการแผนฉุกเฉิน 3**  (**คุณเกศรินทร์ แผ่วงค์** หัวหน้ากลุ่มงานบริหารทั่วไป)

/กำลังปฏิบัติ...

-3-

- กำลังปฏิบัติหน้าที่ ณ ห้องกลุ่มงานบริหารทั่วไป รีบเข้าพื้นที่อันตราย อาคาร 3 ชั้น 3 ห้อง ICU MED เพื่อควบคุมการปฏิบัติหน้าที่ของทีมเคลื่อนย้ายทรัพย์สิน - กู้ชีพ และทีมรักษาความสงบ – จราจร

- **ทีมเคลื่อนที่ย้ายทรัพย์สิน – กู้ชีพ** **(Asset Control-Recuse)** ตรวจสอบทรัพย์สินเวชภัณฑ์ที่ติดสติ๊กเกอร์สีเหลืองมะนาวบนทรัพย์สินที่จะเคลื่อนย้าย ที่ได้รับมอบหมายและเตรียมอุปกรณ์ช่วยชีวิต ให้พร้อมทำการเคลื่อนย้ายได้ทันที ถ้ามีการประกาศแผนฉุกเฉิน

- **ทีมรักษาความสงบ-จราจร (Security & Traffic)** (**นายสมิตร คำแสน** หัวหน้างาน รปภ. พร้อม ทีม รปภ.)นำเชือกและแผงกั้นบริเวณทางเดินของอาคาร 3 ชั้น 3 ชั้น 4 และชั้น 5 เพื่อกันไม่ให้บุคคลภายนอกเข้าบริเวณอันตราย พร้อมทั้งระบายคนที่ไม่เกี่ยวข้องที่เดินอยู่บริเวณนั้นออกจากจุดเกิดเหตุมากที่สุด (เตรียมเปิดประตูทุกประตูทำให้เป็นระบบ One way) เวลา..................น.

**3. ผู้ช่วยผู้บัญชาการแผนฉุกเฉิน 2 Fire marshal** **(คุณวัลชัย เตโชเสนีย์นนท์)**

- ได้วิทยุรายงานมายัง ผบ.แผน ...........................ซึ่งขณะนี้ปฏิบัติหน้าที่ ณ กองบัญชาการแผนฉุกเฉิน

ว่า **“เพลิงได้กระจายตัว อย่างรวดเร็ว ลุกลามไปติดแอลกอฮอล์และเสื้อผ้าจนไม่สามารถระงับเหตุได้ อีกทั้ง มีลมกรรโชกเข้ามาในบริเวณนี้ ทำให้เพลิงที่กำลังไหม้ขยายตัวขั้นรุนแรง ผมจึงขอเสนอให้ใช้แผนฉุกเฉินโดยใช้ จุดรวมพลที่ 3** **(Assembly Area)”** **(บริเวณหน้าเสาธง หน้าอาคารอุบัติเหตุและฉุกเฉิน)**

- **ผู้บัญชาการแผน** สอบถาม ทบทวน Fire marshal อีกครั้งให้มั่นใจว่าไฟลุกลามอย่างรุนแรง ไม่สามารถระงับเหตุได้ จึงมีคำสั่งทางวิทยุสื่อสารให้ใช้แผนฉุกเฉินโรงพยาบาลกำแพงเพชรด้วย ข้อความว่า “**ดิฉัน..(พญ.รจนา ขอนทอง)..ในฐานะผู้บัญชาการแผนฉุกเฉิน ขอประกาศใช้แผนฉุกเฉินและกำหนดให้บริเวณอาคาร 3 และอาคาร 1 เป็นพื้นที่อันตราย โดยใช้ จุดรวมพลที่ 3 ” (บริเวณลานหน้าเสาธง หน้าอาคารอุบัติเหตุและฉุกเฉิน)**

**- คุณวัลลภา** **กระต่ายทอง** หัวหน้างานประชาสัมพันธ์ เจ้าหน้าที่ บก.แผน จึงประกาศกระจายเสียงให้ทราบโดยทั่วกัน **“โปรดทราบ โปรดทราบ ขณะนี้ได้เกิดเหตุเพลิงไหม้ที่อาคาร 3 ชั้น 3 และลุกลามเข้าสู่อาคาร 3 ชั้น 4 ขอให้ทุกท่านปฏิบัติตามแผนฉุกเฉินและกำหนดให้อาคาร 3 และอาคาร 1 เป็นพื้นที่อันตราย โดยให้ใช้จุดรวมพลที่ 3**” **(บริเวณหน้าเสาธง หน้าอาคารอุบัติเหตุและฉุกเฉิน)** ประกาศต่อเนื่องกันไม่ต่ำกว่า 6 ครั้ง ห่างกันไม่เกิน 3 วินาที เมื่อประกาศครั้งที่ 3 แล้วให้เปิดสัญญาณแจ้งเหตุฉุกเฉิน (General Alarm) ไปนาน 3 นาที (ไม่เกิน 5 นาที) เปิดไฟวับวาบ สีน้ำเงิน (Strobe Light) เพื่อยืนยันแผนฉุกเฉินและเป็นที่สังเกตของคนหูหนวก

- **เมื่อแผนฉุกเฉินถูกประกาศใช้** ทุกคนในพื้นที่อันตรายของโรงพยาบาลกำแพงเพชร รีบปฏิบัติตามแผนที่กำหนดไว้โดยทันที

4/ คุณวัลลภา …

-4-

**- คุณวัลลภา** **กระต่ายทอง** หัวหน้างานประชาสัมพันธ์ โทรศัพท์ติดต่อหน่วยดับเพลิง **เทศบาลตำบลเทพนคร หมายเลขโทรศัพท์ 0-5574-1515**

**“ขณะนี้เกิดเหตุเพลิงไหม้ที่อาคาร 3 โรงพยาบาลกำแพงเพชร หมายเลขโทรศัพท์ 0-5502-2000 โดย ไฟได้ลุกลามอย่างรวดเร็วไม่สามารถควบคุมได้ ขอให้รถดับเพลิงเข้าทางประตูทิศใต้ (ประตู 2) ของโรงพยาบาล ด้วยค่ะ”**

และติดต่อหน่วยช่วยเหลืออื่นๆ ตามแผนที่วางไว้ พร้อมทั้งแจ้งโรงพยาบาลเครือข่าย

**- ผบ.แผน**...................สั่งให้เจ้าหน้าที่ บก.แผน ย้ายไปยัง**จุดรวมพลที่ 3** (บริเวณเสาธง หน้าอาคารอุบัติเหตุและฉุกเฉิน) เพื่อความสะดวกในการสั่งการ และติดป้ายบอกว่า ขณะนี้ บก.แผน ย้ายไปจุดรวมพลที่ 3

- **ผู้ช่วย 1 คุณจริยา พันธุ์วิทยากูล** รีบไปยัง**จุดรวมพลที่ 3** พร้อมรายชื่อผู้ป่วยและเจ้าหน้าที่ในพื้นที่อันตรายคือ อาคาร 3 ชั้น 3

- **ทีมเช็คชีวิต-ติดต่อ** และเจ้าหน้าที่หอผู้ป่วย ญาติผู้ป่วย และผู้ป่วยที่เดินได้ ทำการเคลื่อนย้ายผู้ป่วยหนักจากอาคาร 3 ชั้น 3 ชั้น 4 ชั้น 5 และชั้น 6 จากจุดที่ไม่ปลอดภัยไปยัง**จุดรวมพลที่ 3** โดยมีกำลังส่วนหนึ่งคอยเช็คจำนวนที่**จุดรวมพลที่ 3** ส่วนที่เหลือสำรวจตามห้องและพื้นที่ต่างๆ ในอาคาร ที่ประกาศเป็นพื้นที่อันตรายให้ละเอียดทุกซอก ทุกมุม เพื่อหาผู้ที่อาจติดค้างตามห้องต่างๆ แล้วทำเครื่องหมายกากบาทให้ชัดเจนด้วยปากกาและเซ็นชื่อกำกับ เมื่อสำรวจตามขั้นตอนเรียบร้อยแล้ว ก่อนลงพื้นที่อันตรายให้นำกล่อง ERT Box ไปด้วย ไปที่**จุดรวมพลที่ 3** รายงานการสำรวจผล **ให้ผู้ช่วย 1 คุณจริยา พันธุ์วิทยากูล** ได้รับทราบ

- **ทีมช่างฉุกเฉิน** ทำการควบคุมกระแสไฟฟ้าพื้นที่อันตรายให้ครบถ้วน แจ้งเทศบาลตำบลเทพนคร เทศบาลเมืองกำแพงเพชร และการประปากำแพงเพชร ให้มาสนับสนุนน้ำสำรอง พร้อมทั้งเฝ้าระวัง การทำงานของปั๊มน้ำดับเพลิง และเตรียมพร้อมที่จะตัดกระแสไฟฟ้าบริเวณต่อเนื่องที่เกิดเหตุ หากมีการลุกลามแพร่กระจายออกไป (เฝ้าระวังอาคารอุบัติเหตุและฉุกเฉิน , ER , อาคารผู้ป่วยนอก 60 ปี , OPD)

- **รถพยาบาลเคลื่อนตัวมายังจุดรวมพลที่ 3** เข้ารับผู้ป่วยหนักและพยาบาลเจ้าของคนไข้ส่งต่อไปยังโรงพยาบาลเครือข่าย

- **ผู้ช่วย 2 (Fire marshal) คุณวัลชัย** ได้สั่งถอนกำลังทีมดับเพลิงและผู้พบเหตุที่เกินความจำเป็นออกจากที่เกิดเหตุ (จำนวน 6 คน) ไปรายงานตัวและแจ้งยอดผู้ที่ยังปฎิบัติงานในที่เกิดเหตุอีก 6 คน กับ...........................(ผบ.แผน) ณ **จุดรวมพลที่ 3** พร้อมเป็นกำลังสำรอง **ให้คุณวัลชัย** ยืนรออยู่ เพื่อนำทีมหน่วยดับเพลิงภายนอกเข้าสู่ที่เกิดเหตุ

/ ผู้ช่วย 3 …

-5-

- **ผู้ช่วย 3 คุณเกศรินทร์** นำทีมเคลื่อนย้ายทรัพย์สินและกู้ชีพ เคลื่อนย้ายทรัพย์สินสำคัญที่ได้รับมอบหมายพร้อมอุปกรณ์ช่วยชีวิตที่เตรียมไว้แล้วไปยังจุดรวมพล แล้วจัดเตรียมพื้นที่ปฐมพยาบาล (Fire Aid Station)

- **หน่วยรักษาความสงบ - จราจร** จัดระบบจราจรภายในบริเวณโรงพยาบาลตลอดจนถนนหน้าโรงพยาบาลเพื่อให้เกิดความสะดวกต่อหน่วยช่วยเหลือต่างๆพร้อมทั้งดูแลทรัพย์สินสำคัญของโรงพยาบาลและป้องกันการบุกรุก

- **ผบ.แผน...(พญ.รจนา ขอนทอง)**..สั่งเร่งรัดการเคลื่อนย้ายผู้ป่วย และทำการส่งต่อโดยรถพยาบาล ในขณะที่ **ผู้ช่วย 1 คุณจริยา** ได้ตรวจสอบจำนวนคนที่เคลื่อนย้ายออกมาจากพื้นที่อันตราย

- **ผู้ช่วย 2 (Fire Marshal) คุณวัลชัย** อยู่ในบริเวณเกิดเหตุ พร้อมกับทีมดับเพลิงพยายามใช้สายฉีดน้ำดับเพลิงควบคุมไม่ให้ลุกลามมากขั้น แต่กระทำด้วยความยากลำบาก เนื่องจากไม่สามารถเข้าใกล้บริเวณที่เกิดเหตุได้เพราะมีกลุ่มควันหนาแน่นมากจนทำให้เพลิงลุกลามไปในอาคารอุบัติเหตุและฉุกเฉิน (อาคาร 1) เวลา......09.30......น.

- **หัวหน้าทีมเช็คชีวิต-ติดต่อ** **(คุณอรอนงค์ กลางนภา)** ได้ตรวจพบว่ามีผู้สูญหายไป 2 คน จากการบอกเล่าของผู้ป่วยว่าญาติที่เป็นลุงอายุ 65 ปี และหลานชาย อายุ 14 ปี ได้หายไปคาดว่าอาจติดค้างอยู่บริเวณ ภายในอาคาร 3 ชั้น 3 ได้รายงานให้ **ผู้ช่วย 1** **คุณจริยา** ทราบ และแจ้งต่อไปยัง **ผบ.แผน** ทันที

- **ผบ.แผน**..............................จึงมอบหมายให้ **ผู้ช่วย 3 คุณเกศรินทร์** สั่งทีมกู้ชีพ ที่รอปฏิบัติการเข้าช่วยเหลือผู้ติดค้างทันที ซึ่งในที่สุดทีมเคลื่อนย้ายทรัพย์สิน-กู้ชีพ ได้พบ ลุงและหลานติดค้างอยู่ในซอกตึกโดยลุงและหลานหมดสติ โดยนำลุงและหลานลงรอกหนีไฟทางด้านข้างของตึกได้อย่างปลอดภัย เมื่อนำลุงถึงพื้น ทีมกู้ชีพตรวจพบว่าลุงมีอาการหัวใจหยุดเต้น ทีมกู้ชีพทำการ CPR และทำการปฏิบัติทางการแพทย์ต่อไป เวลา....10.00..น.

- **หน่วยดับเพลิงจากเทศบาลทั้งสองแห่ง** นำกำลังมาถึงโรงพยาบาลและเข้ารายงานตัวต่อ ผบ.แผน

- **ผบ.แผน** (พญ.รจนา ขอนทอง) ให้ข้อมูลแก่ทีมดับเพลิงเทศบาลตำบลเทพนคร และเทศบาลเมืองกำแพงเพชร ถึงเหตุการณ์ที่เกิดขึ้น แล้วมอบหมายให้ทีมดับเพลิงเทศบาลตำบลเทพนคร ดำเนินการต่อไป ส่วนทีมดับเพลิงของโรงพยาบาลกำแพงเพชร ถอนกำลังออกมาจากที่เกิดเหตุ และนำหน่วยดับเพลิงจากภายนอกเข้าสู่จุดเกิดเหตุทันที เวลา...10.30...น.

- **เพลิงสงบ** เจ้าหน้าที่สามารถควบคุมสถานการณ์ไว้ได้

6/ ผู้ป่วยและ **…**

-6-

- **ผู้ป่วยและผู้ประสบเหตุ**ได้รับการช่วยเหลือตามแผน

- **ผู้บัญชาการแผนฉุกเฉิน** จึงออกคำสั่งยกเลิกการใช้แผนฉุกเฉิน โดย**คุณวัลลภา**

ประกาศข้อความว่า **“โปรดทราบ โปรดทราบ ขณะนี้เพลิงได้สงบลงแล้ว ขอประกาศยกเลิกการใช้แผนฉุกเฉิน ณ เวลานี้ และให้ทุกท่านปฏิบัติหน้าที่ตามปกติ”** ปิดไฟวับวาบ สีน้ำเงิน (Strobe light) รวมทั้งสรุปความเสียหายที่เกิดขึ้น

1. มีผู้เสียชีวิต 2 คน คือ นายบรรชา คนขยัน และลุงของผู้ป่วย

2. มีผู้บาดเจ็บสาหัส 5 คน เป็นญาติที่อยู่ใกล้ที่เกิดเหตุ

3. ความเสียหายที่เกิดขึ้นรวมมูลค่าทรัพย์สินเบื้องต้นประมาณ 5 ล้าน มีอาคารสถานที่และอุปกรณ์

- ส่วนสาเหตุที่เกิดเพลิงไหม้กำลังอยู่ในระหว่างการสวบสวนหาสาเหตุต่อไป

**“ท่านผู้มีเกียรติครับ/ค่ะ การฝึกซ้อมแผนป้องกันและระงับอัคคีภัยในอาคาร โรงพยาบาลกำแพงเพชร ประจำปี พ.ศ. 2562 ขอยุติลงเพียงเท่านี้ ขอขอบคุณหน่วยงานภายนอกทุกหน่วยที่ให้ความร่วมมือในการร่วมฝึกซ้อมแผนฯ ในครั้งนี้ และที่สำคัญขอขอบคุณ เจ้าหน้าที่โรงพยาบาลกำแพงเพชร ทุกท่าน ด้วยครับ/ค่ะ”**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*